Віншуем з Днём беларускага пісьменства! Паважаныя жыхары Жодзіна! Жодзінскі гарадскі выканаўчы камітэт і гарадскі Савет дэпутатаў сардэчна віншуюць вас з Днём беларускага пісьменства! За час свайго існавання Дзень пісьменства стаў адметнай з’явай культурнага жыцця краіны і сімвалам шанавання яе духоўных каштоўнасцей. Гэта свята звяртае нас да гістарычных каранёў і вытокаў, сведчыць аб захаванні традыцый мінулых пакаленняў часоў Ефрасінні Полацкай і Францыска Скарыны, узвышае прэстыж пісьменства як асновы нацыянальнай культуры, узмацняе яе ролю і значэнне ў духоўным жыцці нашай краіны. Абапіраючыся на лепшыя традыцыі беларускага народа, мы павінны і ў будучым зберагаць маральныя асновы грамадства, пастаянна абагачаць нашу культуру. У гэты святочны дзень жадаем усім жыхарам горада моцнага здароўя, невычэрпнай энергіі і дабрабыту. Няхай вам спадарожнічае поспех ва ўсіх добрых справах і пачынаннях на карысць нашай Бацькаўшчыне. Міхаіл Амельянчук, старшыня гарвыканкама Аляксандр Ізафатаў, старшыня Совета дэпутатаў Заметили ошибку? Выделите текст, нажмите Ctrl+Enter и оставьте замечание!